*Tämä artikkeli käsittelee henkilöitä. Elokuvasta kerrotaan artikkelissa Grimmin veljekset (elokuva).*
Wilhelm Grimm (vasemmalla) ja Jacob Grimm Elisabeth Jerichau-Baumannin vuoden 1855 maalauksessa
**Grimmin veljekset** Jacob (4. tammikuuta 1785 Hanau – 20. syyskuuta 1863 Berliini) ja Wilhelm Grimm (24. helmikuuta 1786 Hanau – 16. joulukuuta 1859 Berliini) olivat saksalaisia kielitieteilijöitä ja kulttuurintutkijoita, jotka keräsivät talteen vanhoja satuja ja julkaisivat useita satukokoelmia, joita kutsutaan Grimmin saduiksi. Jacob Grimm oli lisäksi aikansa merkittävimpiä oikeustieteilijöitä. 

Ensimmäinen satukokoelma *Kinder- und Hausmärchen* julkaistiin 1812 ja se sisälsi jopa yli 200 satua. Muutamat kokoelman saduista oli jo sitä ennen tunnettu myös Charles Perrault'n 1600-luvun lopulla kirjoittamina, hieman poikkeavina versioina. Uudempi Grimm-tutkimus on myös tuonut 1970-luvulta alkaen esiin, että suurin osa Grimmien saduista ei olekaan kerätty kansan parista vaan on peräisin aiemmasta kirjallisuudesta. Monet Grimmien käyttämistä satujen kertojista eivät olleet kansan syvistä riveistä peräisin olleita talonpoikia vaan lukutaitoista porvaristoa, jotka kertoivat Grimmeille muista kirjoista lukemiaan satuja.

Alkuperäisissä julkaistuissa muodoissaan sadut ovat hyvin synkkiä ja väkivaltaisia. Nykyään saduista tunnetaankin yleensä vain niiden "Disney-versiot". Alkuperäiset kansansadut olivat kuitenkin vielä Grimmien versioitakin raadollisempia: Grimmit keksivät satukliseen "paha äitipuoli", kun taas kansantarinoissa omat vanhemmat muun muassa myivät Hannun ja Kertun noita-akalle.

Terry Gilliamin *Grimmin veljekset* -elokuvassa (2005) veljekset "Will" ja "Jake" esiintyvät kiertelevinä huijareina, joita näyttelivät Heath Ledger ja Matt Damon.

Kotimaassaan Grimmin veljekset tunnetaan myös saksan kielen kieliopin ja sanakirjan laatijoina ja Jacob Grimm myös germaanisten kielten Grimmin lain kehittäjänä.

Tunnettuja Grimmin satuja
-------------------------

Syrius Eberle, Grimmin veljesten patsas, 1895. Hanau, Saksa.
* Tuhkimo
* Lumikki
* Prinsessa Ruusunen
* Punahilkka
* Bremenin soittoniekat
* Hannu ja Kerttu
* Tittelintuure
* Kultahanhi
* Tähkäpää
* Lumivalko ja Ruusunpuna

Kirjallisuutta
--------------

* Grimm, Jacob & Grimm, Wilhelm: *Grimmin sadut I–III: Ruusunen. Tuhkimo. Lumikki*. (Kinder- und Hausmärchen, 1812.) Suomentaneet ja toimittaneet Raija Jänicke ja Oili Suominen. Kuvitus: Otto Ubbelohde. 2. painos 2000. Koko julkaisu kotelossa. Helsinki: Tammi, 1999. ISBN 951-31-1224-1.

Katso myös
----------

* Luettelo Grimmin saduista

Lähteet
-------

1. ↑  Kaisa Pulakka: Tarina Grimmin veljesten keruutyöstä on satua *Yle Kulttuuri Kirjat*.  7.9.2016. Yleisradio. Viitattu 14.9.2016.
2. ↑  Tieteen kuvalehti Historia 14/2013, s.42-45

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Grimmin veljekset**.
* Vapaasti ladattavia Jacob ja Wilhelm Grimmin e-kirjoja Projekti Lönnrotilta sekä Project Gutenbergiltä
* Project Gutenberg: *Grimm's Fairy Tales* (englanniksi)

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF
	+ 2
* WorldCat
	+ 2

 |
|  |
| Kansalliset | 
* Norja
* Ranska
* BnF data
* Saksa
* Latvia
* Korea
* Venäjä
	+ 2

 |
|  |
| Taiteenala | 
* MusicBrainz
* ULAN

 |
|  |
| Henkilöt | 
* Deutsche Biographie

 |
|  |
| Muut | 
* IdRef

 |

 |